**Zapisnik 26. sjednice Školskog odbora Industrijsko-obrtničke škole Virovitica**

**održane u četvrtak 30. siječnja 2020. godine u 13.00 sati u školskoj knjižnici**

**Prisutni članovi Školskog odbora:** Zoran Dunđer, Kristina Horvat Vargović, Dubravko Milanović, Sanja Kirin, Željana Hrgović-Šolc i Mirjana Golubić.

**Odsutni članovi**: Inga Rebić-Vampovac-opravdano odsutna.

**Ostali prisutni**: Vladimir Reider, ravnatelj škole i Renata Domitrović, tajnica škole kao zapisničar.

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost šest članova Školskog odbora i mogu se donositi pravovaljane odluke. Zamolio je prisutne da iznesu primjedbe na zapisnik 25. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 25. sjednice Školskog odbora. Predsjednik je predložio dnevni red:

1. Usvajanje završnog računa za 2019. godinu

2. Davanje prethodne suglasnosti za zasnivanje radnog odnosa

3. Imenovanje Povjerenstva za kvalitetu

4. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

Otvorio je raspravu po točkama utvrđenog dnevnog reda.

Ad1)

Kratkom obrazloženje dao je ravnatelj Vladimir Reider. Članovi Školskog odbora dobili su materijale za ovu točku dnevnog reda. Pisani materijali za završni račun za 2019. godinu prilažu se zapisniku i čine njegov sastavni dio. Škola je financijsku godinu završila s viškom sredstava u iznosu 132.322,13 kuna. Sredstva dobivena od Ministarstva utrošena su u istom iznosu, a sredstva dobivena od virovitičko-podravske županije školi nisu dovoljna i poslovanje je financirano iz vlastitih sredstava dobivenih iz projekta. Primjedbi na obrazloženje ravnatelja nije bilo i predsjednik je dao na glasovanje Završni račun za 2019. godinu. Članovi Školskog odbora jednoglasno su prihvatili Završni račun za 2019. godinu.

Ad2 )

Škola je raspisala natječaj za popunu radnih mjesta 9. siječnja 2020. godine. Natječaj je bio objavljen za nastavnika /ca njemačkog jezika na neodređeno vrijeme, nastavnika/ca povijesti na neodređeno vrijeme, nastavnika/ca etike na određeno vrijeme, nastavnika/ca matematike na neodređeno vrijeme, nastavnika/ca kozmetologije na neodređeno vrijeme, nastavnika/ca prve pomoći na određeno vrijeme, nastavnika/ca strukovnih predmeta u programu za obrazovanje za CNC operater na određeno vrijeme, nastavnik/ca strukovnih predmeta u programu elektromehaničar na određeno vrijeme, te nastavnik/ca strukovnih predmeta u programu frizer na određeno vrijeme. Natječaj je bio objavljen na mrežnoj stranici Hrvatskog zavoda za zapošljavanje i oglasnoj ploči Škole, te na mrežnoj stranici Škole. Nakon provjere dokumentacije tajnica je utvrdila da 8 kandidata imaju pravovremene i potpune uvjete natječaja. Ravnatelj je proveo usmeno i pismeno testiranje za nastavnike njemačkog jezika i povijesti, te usmeni intervju s nastavnicom etike. Ravnatelj škole Vladimir Reider je za najbolje rangirane kandidatkinje Nevenku Lončar nastavnicu njemačkog jezika, Martinu Horvat nastavnicu povijesti i Mariju Šantić nastavnicu etike zatražio prethodnu suglasnost za zasnivanje radnog odnosa.

Primjedbi nije bilo i predsjednik je pozvao članove na glasanje.

Predsjednik je utvrdio da je jednoglasno dana prethodna suglasnost za zasnivanje radnog odnosa za Nevenku Lončar, Martinu Horvat i Mariju Šantić.

Ad 3)

Kratko obrazloženje dao je ravnatelj škole Vladimir Reider. Na prijedlog ravnatelja daje se na prijedlog Odluka o imenovanju članova Povjerenstva za kvalitetu Industrijsko-obrtničke škole Virovitica, te se u povjerenstvo za kvalitetu Industrijsko-obrtničke škole Virovitica imenuju:

1. Iz reda nastavnika i stručnih suradnika- Maja Volenik, Silvija Pošta, Igor Koletić i Marina Nemet.
2. Iz reda dionika na prijedlog osnivača-Domagoj Petrić
3. Iz reda polaznika-Taša Teodorović 1F-DO
4. Iz reda roditelja-Bojan Škorić 1-KO

Članovi školskog odbora nisu imali primjedbi i glasovali su jednoglasno za Odluku o imenovanju članova Povjerenstva za kvalitetu Industrijsko-obrtničke škole Virovitica.

Ad 4)

Pitanja više nije bilo. Sjednica je završena u 14:00 sati.

Zapisničar: Predsjednik Školskog odbora:

Renata Domitrović, dipl. iur Dubravko Milanović, dipl. ing.

KLASA: 003-06/20-01/1

URBROJ: 2189-35-01-20-2

Virovitica, 30. siječnja 2020.